**Specialespecifikt kursus epidemiologi inden for klinisk mikrobiologi d. 24.-26. januar 2022**

Kursets overordnede formål er at gøre de uddannelsessøgende bedre i stand til at evaluere epidemiologiske studier.

I *målbeskrivelsen* er angivet, at kursisterne efter kurset forventes at kunne:

* Kunne foretage kritisk litteraturgennemgang, herunder sondre mellem forskellige grader af evidens og identificere bias og confounding
* Kunne tolke datasæt ud fra epidemiologiske principper, herunder case-control og kohorte studiedesign og tilhørende epidemiologiske begreber som incidens og prævalens, risiko og prognose, variation og bias, kausalitet og confounding.
* Have kendskab til nyere metoder til confounder justering, samt at have opnået en nuanceret holdning til p-værdier og tolkning af risikoestimater.
* Kunne anvende epidemiologiske metoder til identifikation og udredning af ophobede infektioner, herunder skelne ophobninger fra tilfældig variation og identificere relevante ekspositioner/risikofaktorer og dermed sandsynliggøre kausalitet.